PATVIRTINTA

Šilalės rajono savivaldybės mero

2024 m. gruodžio 18 d.

potvarkiu Nr. T3-467

**ŠILALĖS RAJONO SAVIVALDYBĖS PASIRENGIMO**

**GRIPO PANDEMIJAI PLANAS**

**I SKYRIUS**

**BENDROSIOS NUOSTATOS**

1. Šilalės rajono savivaldybės pasirengimo gripo pandemijai planas (toliau – Planas) nustato būtinus veiksmus ir priemones, kuriuos privaloma taikyti gripo pandemijos pavojaus ir gripo pandemijos etapais Šilalės rajono savivaldybėje.

2. Planas parengtas siekiant didinti gyventojų gerovę ir socialinę aprėptį bei plėtoti ir vykdyti tikslines priemones, skirtas visuomenės sveikatai stiprinti ir ligų prevencijai, užtikrinti sveikatos priežiūrą krizių ir ekstremalių situacijų atvejais.

3. Planas yra Šilalės rajono savivaldybės ekstremaliųjų situacijų operacijų centro valdymo plano dalis.

4. Plane vartojamos sąvokos:

4.1. **ASPĮ** – asmens sveikatos priežiūros įstaigos;

4.2. **LR** **SAM -** Lietuvos Respublikos sveikatos apsaugos ministerija;

4.3. **NVSC Šilalės skyrius** – Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyrius;

4.4. **Savivaldybės ESOC** – Šilalės rajono savivaldybės ekstremaliųjų situacijų operacijų centras;

4.5. **VMVT Klaipėdos apygarda** –Valstybinės maisto ir veterinarijos tarnybos priežiūros departamento Klaipėdos apygardos priežiūros skyrius.

5. Planas parengtas vadovaujantis Valstybės valdymo institucijų, įstaigų, savivaldybių ir kitų asmenų pasirengimo gripo pandemijai planų (priemonių planų) rengimo rekomendacijomis, patvirtintomis Lietuvos Respublikos sveikatos apsaugos ministro 2009 m. vasario 26 d. įsakymu Nr. V-141 „Dėl Valstybės valdymo institucijų, įstaigų, savivaldybių ir kitų asmenų pasirengimo gripo pandemijai (priemonių planų) rengimo rekomendacijų patvirtinimo“, ir Pasirengimo gripo pandemijai 2019–2023 metų programa, patvirtinta Lietuvos Respublikos sveikatos apsaugos ministro 2019 m. liepos 19 d. įsakymu Nr. V-899 „Dėl Pasirengimo gripo pandemijai 2019–2023 metų programos patvirtinimo“.

6. Plano priemonės, numatytos vykdyti gripo pandemijos laikotarpiu – Lietuvoje oficialiai paskelbus gripo pandemijos pradžią. Plano vykdymas yra neterminuotas.

**II SKYRIUS**

**TIKSLAS IR UŽDAVINIAI**

7. **Plano tikslas** – sumažinti gripo pandemijos poveikio mastą ir stiprumą Šilalės rajono savivaldybėje, taip pat numatyti priemones, kuriomis siekiama apsaugoti įstaigos darbuotojus nuo pandeminio gripo ir kurios padėtų užtikrinti įstaigos veiklos tęstinumą, funkcijų atlikimą gripo pandemijos metu.

8. **Plano uždaviniai:**

8.1. pasirengti galimai gripo pandemijai Šilalės rajono savivaldybės lygiu bei numatyti neatidėliotinas ir perspektyvines priemones;

8.2. stiprinti sezoninio gripo ir ūminių viršutinių kvėpavimo takų infekcijų epidemiologinę priežiūrą;

8.3. plėtoti ir stiprinti tarpžinybinį bendradarbiavimą ir koordinavimą pandeminio gripo prevencijos klausimais;

8.4. užtikrinti aprūpinimą medicininėmis ir nemedicininėmis priemonėmis, tinkamą jų ir bendrųjų prevencijos priemonių naudojimą gripo pandemijos metu;

8.5. užtikrinti tarnybų, būtinų viešajam saugumui palaikyti ir būtiniesiems visuomenės poreikiams tenkinti, funkcionavimą gripo pandemijos metu.

**III SKYRIUS**

**ESAMOS BŪKLĖS ANALIZĖ**

9. Gripo pandemija siejama su sergančių asmenų gausa, išaugusiu sveikatos priežiūros įstaigų darbo krūviu, dideliu ligos komplikacijų ir mirčių skaičiumi ir sutrikdytu kasdieniu gyvenimo ritmu.

10. **Pagrindinės gripo pandemijos poveikio kryptys:**

10.1. **sveikatos sektorius** – padaugėjus susirgimo atvejų, didėja sveikatos priežiūros įstaigų darbo krūvis, reikia vis daugiau vaistinių preparatų ir medicinos pagalbos priemonių, dėl didelio sergamumo pandeminiu gripu sutrinka planinės sveikatos priežiūros pagalbos teikimas;

10.2. **paslaugų sektorius** – dėl sergančių darbuotojų sutrinka paslaugų sektoriaus veikla, gali būti neužtikrinamas būtinųjų visuomenės poreikių tenkinimas;

10.3. **darbo rinka ir ekonomika** – daugėjant sergančių pandeminiu gripu asmenų, gali sutrikti ūkio šakų veikla;

10.4. **valstybės valdymas** – gali sutrikti valstybės institucijų, savivaldybių funkcijų ir priemonių vykdymas, gali tekti persvarstyti Lietuvos Respublikos valstybės biudžetą, keisti Lietuvos Respublikos Vyriausybės programos įgyvendinimo priemones, valstybės institucijų, savivaldybių strateginius veiklos planus ir vykdomų programų priemones;

10.5. **švietimo ir kultūros sektorius** – susirgus mokytojams ir mokiniams, nutrūksta arba kurį laiką sutrinka mokymo procesas, ribojami masiniai renginiai;

10.6. **socialinis sektorius** – reikia vis daugiau socialinių paslaugų (pagyvenusių, neįgalių asmenų slauga, vaikų priežiūra, padidėjęs socialinės ir finansinės paramos poreikis).

11. Dėl šių priežasčių pasirengti gripo pandemijai turėtų visi sektoriai, ypač didelį dėmesį skiriant priemonėms, kurios užtikrina nepertraukiamą būtinųjų visuomenės poreikių tenkinimą.

12. Planavimas ir koordinavimas, situacijos stebėjimas ir vertinimas, prevencija ir lokalizavimas, sveikatos sistemos atsakas, visuomenės informavimas ir keitimasis informacija tarp valstybės institucijų vyksta atsižvelgiant į Pasaulio sveikatos organizacijos (toliau – PSO) nustatytus gripo pandemijos etapų apibrėžimus ir yra būtini visais gripo pandemijos etapais. Jie turi būti svarstomi kiekvieną kartą, kai pereinama į kitą etapą ir remtis nacionaliniais epidemiologinės priežiūros duomenimis.

13. Dažniausiai pandeminis gripo virusas atsiranda staiga, sergamumas per 2–3 savaites pasiekia aukščiausią lygį, suserga iki 50 procentų populiacijos (rizikos grupių asmenų – net iki 80 procentų). Dėl glaudžių tarptautinių ryšių ir išplėtoto transporto priemonių tinklo pandeminis gripo virusas greitai išplinta visame pasaulyje.

14. **Gripo pandemijos etapai pagal PSO bei Europos ligų kontrolės ir prevencijos centro rekomendacijas dėl pasirengimo gripo pandemijai planų priežiūros (2012 m.) yra šie:**

14.1. **tarppandeminis periodas, 1-asis etapas:** naujas gripo viruso potipis nenustatytas; gripo viruso potipis, sukeliantis sezoninį gripą, plinta tarp žmonių, gali būti nustatomas ir gyvūnams;

14.2. **gripo pandemijos pavojaus periodas, 2-asis etapas:** naujo potipio gripo virusas nustatytas žmonėms;

14.3. **gripo pandemija, 3-iasis etapas:** naujo potipio gripo viruso sukelti susirgimai sparčiai plinta žmonių populiacijoje;

14.4. **pereinamasis laikotarpis, 4-asis etapas:** rizika užsikrėsti naujo potipio viruso sukeltu gripu ir atsako priemonių poreikis mažėja.

15. Gripo pandemija gali kilti kas 10–50 m. Ją sukelia naujo potipio gripo virusas, kuriam pasaulio gyventojai neturi imuniteto. **Gripo pandemiją lemia trys pagrindiniai veiksniai:**

15.1. anksčiau tarp žmonių neplitusio naujo potipio gripo viruso atsiradimas;

15.2. naujo potipio gripo viruso plitimas žmonių populiacijoje;

15.3. didelis naujo potipio gripo viruso virulentiškumas (gebėjimas sukelti sunkius susirgimus).

16. **Planas rengiamas atsižvelgiant į šias prielaidas:**

16.1. **Poveikis gyventojų sveikatai:**

16.1.1. per 9–15 savaičių pandeminiu gripu susirgs apytiksliai 30 proc. gyventojų;

16.1.2. vidutinė ligos trukmė bus apie 7–10 dienų;

16.1.3. sergamumas didės ir mažės keliomis „bangomis“, kurių trukmė svyruos nuo šešių iki aštuonių savaičių.

16.2. **Neatvykimas į darbą:**

16.2.1. per tris mėnesius apie 30 proc. darbuotojų nedirbs nuo penkių iki aštuonių dienų;

16.2.2. poreikis pasirūpinti sergančiais šeimos nariais, riboti ugdymo veiklą gali dar padidinti neatvykimo į darbą atvejų skaičių.

16.3. **Poveikis ekonomikai ir ūkiui:**

16.3.1. sergamumui pandeminiu gripu padidėjus, gali sutrikti ūkio įstaigų veikla, importas ir eksportas, susisiekimas, maisto tiekimas, komunalinių paslaugų teikimas ir pan.;

16.3.2. galimas neigiamas poveikis valstybės (savivaldybės) biudžetui.

16.4. **Poveikis valstybės valdymui:**

16.4.1. gali nutrūkti įstaigų veikla;

16.4.2. gali sutrikti įstaigų programų ir veiklos planų vykdymas;

16.4.3. gali sutrikti paslaugų teikimas gyventojams.

17. **Pasirengimo gripo pandemijai kryptys:**

17.1. vykdomos veiklos tęstinumo užtikrinimas;

17.2. gripo profilaktikos ir kontrolės priemonės (1 priedas);

17.3. gripo viruso plitimą ribojančios priemonės (2 priedas).

18. Darbuotojai, kurie sirgs pandeminiu gripu, skaičiaus prognozavimo metodika (3 priedas).

**IV SKYRIUS**

**PASIRENGIMO GRIPO PANDEMIJAI PLANAVIMAS IR KOORDINAVIMAS**

19. Paskelbus Lietuvoje gripo pandemiją, jos valdymo priemones Šilalės rajono savivaldybėje organizuoja ir koordinuoja Savivaldybės ESOC.

20. Siekiant sustiprinti pasirengimą gripo pandemijai Šilalės rajono savivaldybėje, būtina:

20.1. Šilalės rajono savivaldybės administracijai, NVSC Šilalės skyriui, vadovaujantis galiojančiais teisės aktais, LR SAM ir Ekstremalių sveikatai situacijų centro parengtomis rekomendacijomis bei pateikta gripo epidemiologine situacija pasaulyje, suplanuoti, peržiūrėti, atnaujinti ir koreguoti būtinus veiksmus Šilalės rajono savivaldybėje pagal esamą gripo pandemijos etapą ir lygį (Pasirengimo gripo pandemijai veiksmų planas pagal gripo pandemijos etapus pateiktas 4 priede);

20.2. Šilalės rajono savivaldybės administracijai su Planu supažindinti visas institucijas, kurių veikla ir vykdomos funkcijos yra gyvybiškai svarbios gripo pandemijos metu (ASPĮ, socialinės globos ir rūpybos įstaigas), kitas būtinuosius visuomenės poreikius užtikrinančias tarnybas (priešgaisrinę tarnybą, policiją ir kt.) (5 priedas);

20.3. Šilalės rajono savivaldybei pavaldžių ASPĮ parengti gripo pandemijos planai tvirtinami šių institucijų vadovų įsakymais;

20.4. esant poreikiui NVSC Šilalės skyriui ir ASPĮ vadovams organizuoti mokymus personalui, kurie organizuos ir vykdys reikiamas priemones, prasidėjus gripo pandemijai;

20.5. atsakingoms įstaigoms, atsižvelgiant į gripo pandemijos situaciją, parengti ir reguliariai atnaujinti pasirengimo gripo pandemijai planus, kurie yra ekstremaliųjų situacijų valdymo planų sudedamosios dalys arba priedai, ir užtikrinti, kad atitinkamos valdymo sritys pasirengtų gripo pandemijai. Papildant ekstremalių situacijų valdymo planus vadovautis Plano nuostatomis;

20.6. VMVT Klaipėdos apygardai vykdyti nacionalinių teisės aktų, reglamentuojančių maisto saugą ir kitus visuomenės sveikatos veiksnius, susijusius su galbūt infekuotais gyvūnais, reikalavimus.

**V SKYRIUS**

**SITUACIJOS STEBĖJIMAS IR VERTINIMAS, EPIDEMIOLOGINĖ PRIEŽIŪRA**

21. Svarbiausias gripo epidemiologinės priežiūros Lietuvoje uždavinys – anksti nustatyti ir apibūdinti pandemijos gripo viruso potipius, taip pat patikimai ištirti, ar nauji gripo viruso potipiai gali sukelti žmonių susirgimo gripu plataus masto protrūkius. Veiksminga epidemiologinė priežiūra suteikia galimybę apie artėjančią gripo pandemiją laiku įspėti savivaldybės institucijas, valdančias gripo pandemiją ir visuomenę. Taigi apie epidemiologinę situaciją turi būti pranešama greitai, tiksliai ir visiškai skaidriai, taip kaip nurodyta Gripo, COVID-19 ligos (koronaviruso infekcijos) ir ūminių viršutinių kvėpavimo takų infekcijų epidemiologinės priežiūros taisyklėse, patvirtintose Lietuvos Respublikos sveikatos apsaugos ministro 2012 m. sausio 30 d. įsakymu Nr. V-58 „Dėl Gripo, COVID-19 ligos (koronaviruso infekcijos) ir ūminių viršutinių kvėpavimo takų infekcijų epidemiologinės priežiūros taisyklių patvirtinimo“.

22. **Šilalės rajono savivaldybės meras** vykdo užkrečiamųjų ligų profilaktikos ir kontrolės valdymą savivaldybėje NVSC Šilalės skyriaus teikimu. **Šilalės rajono savivaldybės administracija** organizuoja nustatytose teritorijose karantino režimo priemonių įgyvendinimą, kai savivaldybės teritorijai yra paskelbtas teritorijų karantinas.

**VI SKYRIUS**

**PREVENCIJA IR LOKALIZAVIMAS**

23. Siekiant apsaugoti nuo gripo ir jo sukeliamų komplikacijų, rizikos grupėms priklausančių asmenų skiepijimas sezoninio gripo vakcina yra viena svarbiausių pasirengimo gripo pandemijai priemonių. PSO ir ES Taryba rekomenduoja paskiepyti 75 procentus rizikos grupėms priklausančių asmenų, kuriems gripas pavojingiausias ir dažniausiai komplikuojasi. Įprastai skiepijimo sezoninio gripo vakcina laikotarpis kasmet prasideda rugsėjo – spalio mėnesiais, kai tik ASPĮ gauna sezoninio gripo vakciną. Skiepytis nuo sezoninio gripo galima iki vakcinos galiojimo termino pabaigos. Tiksli vakcinos galiojimo data priklauso nuo gamintojo ir yra nurodoma ant pakuotės. Esant ribotam pandeminio gripo vakcinos kiekiui, skiepijama teisės aktų nustatyta tvarka (atsižvelgiant į rizikos / prioritetines / tikslines grupes ir pan.).

24. Lietuvoje visi gripo rizikos grupėms priklausantys asmenys turi galimybę pasiskiepyti nuo sezoninio gripo nemokamai (valstybės biudžeto lėšomis). Rizikos grupėms priklausantys asmenys:

24.1. 65 metų amžiaus ir vyresni žmonės;

24.2. nėščiosios (bet kuriuo nėštumo laikotarpiu);

24.3. socialinės globos ir slaugos įstaigų gyventojai (taip pat ir vaikų globos įstaigose);

24.4. sergantys lėtinėmis ligomis (taip pat ir vaikai);

24.5. sveikatos priežiūros įstaigų darbuotojai;

24.6. 2–7 m. amžiaus vaikai.

25. Skiepijimą pandeminio gripo vakcina tektų vykdyti gripo pandemijos metu, todėl būtina iš anksto numatyti pandeminio gripo vakcinos laikymo, paskirstymo, transportavimo, skiepijimo, „šalčio grandinės“ kontrolės procedūras. Už gripo vakcinų pristatymą į Šilalės rajono savivaldybės ASPĮ, jų saugojimą, gyventojų vakcinaciją, apskaitą ir informacijos perdavimą atsako šių įstaigų vadovai. Įstaigose turi būti nustatyta minėtų procedūrų tvarka.

26. ASPĮ vadovai atsako už pasirengimą teikti papildomas būtinąsias skiepijimo paslaugas ir privalo nustatyti šių procedūrų tvarką.

27. Antivirusiniai vaistai – svarbiausia gydymo ir apsaugos priemonė gripo pandemijos pradžioje. Vadovaujantis Europos Komisijos ir Pasaulio sveikatos organizacijos rekomendacijomis, Lietuvoje kaupiamos antivirusinių vaistų atsargos, kad būtų galima jais aprūpinti iki 30 proc. gyventojų. Kilus gripo pandemijai, antivirusiniai vaistai skiriami asmens sveikatos priežiūros įstaigoms, teikiančioms ambulatorines asmens sveikatos priežiūros paslaugas, kol bus sukurta pandeminio gripo vakcina, ir asmens sveikatos priežiūros įstaigoms, teikiančioms stacionarines asmens sveikatos priežiūros paslaugas, kuriose hospitalizuojami ligoniai, sergantys pandeminiu gripu. Antivirusinių vaistų paskirstymas ir vartojimo stebėsena vykdoma teisės aktų nustatyta tvarka.

**VII SKYRIUS**

**SVEIKATOS SISTEMOS ATSAKAS, SVEIKATOS PRIEŽIŪROS PASLAUGŲ UŽTIKRINIMAS**

28. Sveikatos sistemos atsakas planuojamas atsižvelgiant į bendruosius Lietuvos nacionalinės sveikatos sistemos pasirengimo veiklai ir veiklos esant ekstremaliai situacijai principus, gripo pandemijos ypatumus ir poveikį sveikatos sektoriui. Gripo pandemijos metu visos ASPĮ privalo užtikrinti sveikatos priežiūros paslaugų teikimą įstaigos patalpose visą parą, organizuojant darbą pamainomis arba sutarčių pagrindu su kitomis ASPĮ.

29. Šilalės rajono savivaldybės ASPĮ vadovai ekstremaliųjų situacijų valdymo planuose privalo numatyti sveikatos priežiūros paslaugų teikimą esant dideliam sergančiųjų skaičiui, taip pat priemones dėl ASPĮ veiklos tęstinumo užtikrinimo. ASPĮ medicinos pagalbą gripo pandemijos metu organizuoja vadovaudamosi parengtais ir patvirtintais įstaigos veiklos ekstremaliomis situacijomis planais, kuriuose numatyta įstaigos veikla gripo pandemijos metu.

30. Šilalės rajono ASPĮ (6 priedas), teikiančios pirminę pagalbą sergantiems pandeminiu gripu, vadovai privalo numatyti prevencines priemones:

30.1. sudaryti būtinų asmeninių apsauginių priemonių atsargas ir jomis aprūpinti darbuotojus (kvėpavimo takų apsauga, specialios aprangos, dezinfekciniai skysčiai ir kt.);

30.2. pasiruošti priimti daugiau sergančiųjų pandeminiu gripu, perorganizuoti pirminės asmens sveikatos priežiūros grandžių darbą pagal situacijos pokyčius:

30.2.1. užtikrinti ambulatorinių sveikatos priežiūros paslaugų teikimą pacientų namuose ne mažiau kaip 12 val. per parą, organizuodami papildomas sveikatos priežiūros darbuotojų brigadas bei aprūpindami jas transportu ir asmeninėmis apsaugos priemonėmis;

30.2.2. padidinti registratūros darbuotojų ir telefonų linijų skaičių;

30.2.3. pagal galimybes organizuoti pirminės ASPĮ darbą savaitgaliais, švenčių dienomis;

30.2.4. pagal galimybes padidinti greitosios medicinos pagalbos brigadų skaičių;

30.2.5. pertvarkyti besikreipiančių pacientų srautus taip, kad turintys simptomų pacientai būtų priiminėjami atskirai nuo kitų pacientų;

30.2.6. paskelbti informaciją apie ASPĮ darbo tvarką Šilalės rajono savivaldybės interneto svetainėje, kiekvienoje gydymo įstaigoje, seniūnijose, rajoniniame laikraštyje;

30.2.7. ligonius, sergančius sunkiomis gripo formomis ir (ar) esant komplikacijoms, nusiųsti gydytis į Šilalės rajono savivaldybės antrinę ASPĮ (7 priedas).

31. Esant dideliam sergančių gripu ligonių skaičiui, Šilalės rajono savivaldybės antrinės ASPĮ direktorius privalo numatyti ir suplanuoti prevencines priemones:

31.1. būtinųjų asmeninių apsauginių priemonių atsargas ir jomis aprūpinti darbuotojus (kvėpavimo takų apsauga, specialios aprangos, dezinfekciniai skysčiai ir kt.);

31.2. išrašyti iš įstaigos nesunkius ligonius ir paskirti jiems ambulatorinį gydymą;

31.3. nutraukti ligonių lankymą;

31.4. pandemijos metu perprofiliuoti, pritaikyti patalpas sergantiems pandeminiu gripu gydyti;

31.5. nustatyti tvarką ir paskirti už procedūrų atlikimą atsakingus asmenis;

31.6. apriboti planinių konsultacijų, hospitalizavimo bei chirurginių intervencijų skaičių;

31.7. užtikrinti sergančiųjų sunkiomis pandeminio gripo formomis stacionarizavimą ir nustatyti stacionarizavimo tvarką;

31.8. paskiepyti visus (sutikusius) darbuotojus pandemine gripo vakcina;

31.9. sudaryti rizikos grupių sąrašus;

31.10. esant poreikiui, mobilizuoti (atšaukti iš atostogų, kursų ir kt.) įstaigos personalą;

31.11. numatyti įstaigas, kuriose, esant poreikiui, patanatomiškai bus ištirti mirusieji nuo pandeminio gripo ar ŪVKTI;

31.12. numatyti patologinės anatominės medžiagos bandinių gripo virusologiniams tyrimams paėmimo ir transportavimo į Nacionalinę visuomenės sveikatos priežiūros laboratoriją tvarką;

31.13. parengti ar numatyti patalpas, skirtas psichologinei ir dvasinei pagalbai įstaigos personalui, pacientams ir jų artimiesiems teikti.

32. Sveikatos priežiūros paslaugų užtikrinimas gripo pandemijos metu pareikalaus papildomų žmogiškųjų, finansinių ir kitų resursų, todėl sveikatos priežiūros įstaigos turi sudaryti rezervinius fondus, kuriuose kauptų sutaupytas ir iš kitų šaltinių (Vyriausybės, LR SAM, teritorinių ligonių kasų ir kt.) ekstremalių situacijų atvejais skiriamas lėšas, reikalingas įstaigos poreikiams (pandeminių gripo vakcinų, antivirusinių vaistų, asmeninės apsaugos priemonių ir kt.) užtikrinti.

**VIII SKYRIUS**

**BENDRŲJŲ PREVENCIJOS PRIEMONIŲ ORGANIZAVIMAS, SOCIALINIŲ IR KITŲ GYVYBIŠKAI SVARBIAS FUNKCIJAS ATLIEKANČIŲ INSTITUCIJŲ**

**VEIKLOS UŽTIKRINIMAS**

33. Kilus gripo pandemijai, asmens apsaugos priemonių naudojimas – viena pagrindinių priemonių, galinčių apsaugoti nuo infekcijos. LR SAM ir (ar) jos įgaliotos institucijos informuoja visuomenę apie asmens apsaugos nuo gripo būdus (rengia, reguliariai atnaujina ir išplatina rankų higienos, kvėpavimo takų apsaugos rekomendacijas). Šilalės rajono savivaldybės administracija savo teritorijose organizuoja karantinines priemones: sergančiųjų izoliavimą, apriboja kontaktinių asmenų judėjimą, gyventojų masinius susirinkimus.

34. Gripo pandemijos metu bendrojo lavinimo ir ikimokyklinio vaikų ugdymo įstaigų vadovai privalo vykdyti numatytas prevencines priemones.

35. Kilus gripo pandemijai, visuomeninės paskirties įmonių, įstaigų vadovai privalo vykdyti numatytas prevencines priemones:

35.1. užtikrinti higienos režimo reikalavimų vykdymą kultūros centrų, sporto salių, kavinių, barų, visuomeninio maitinimo įstaigų patalpose bei transporto priemonėse;

35.2. pagal Šilalės rajono savivaldybės mero potvarkį ar Savivaldybės ESOC nutarimą, apriboti masinius žmonių susibūrimo renginius;

35.3. esant poreikiui aprūpinti įstaigoje esančius asmenis asmeninėmis apsaugos priemonėmis (kvėpavimo takų apsauga, dezinfekciniai skysčiai ir kt.).

36. Socialinės globos įstaigų vadovai, vykdydami prevencines priemones gripo pandemijos metu, privalo:

36.1. užtikrinti sergančiųjų sunkiomis pandeminio gripo ir ūminėmis viršutinių kvėpavimo takų infekcijomis hospitalizaciją, remdamiesi gydytojų klinikinėmis ir epidemiologinėmis indikacijomis;

36.2. uždrausti dirbti globotinius aptarnaujančiam personalui, turinčiam peršalimo simptomų;

36.3. užtikrinti higienos režimo reikalavimų vykdymą globos įstaigose;

36.4. esant poreikiui aprūpinti įstaigoje esančius asmenis asmeninėmis apsaugos priemonėmis (kvėpavimo takų apsauga, specialios aprangos, dezinfekciniai skysčiai ir kt.).

37. Gripo pandemijos metu visos socialinės ir kitos gyvybiškai svarbios tarnybos (komunalinės, priešgaisrinės apsaugos, teisėsaugos ir kt.) privalo užtikrinti paslaugų teikimą, vadovaudamosi parengtais ir patvirtintais įstaigos veiklos ekstremaliomis situacijomis planais, kuriuose numatyta įstaigos veikla gripo pandemijos metu, būtinų priešepideminių priemonių taikymas, asmens apsaugos priemonių atsargų užtikrinimas ir kt.

**IX SKYRIUS**

**KOMUNIKACIJA**

38. Šilalės rajono savivaldybės meras, NVSC Šilalės skyrius, ASPĮ vadovai paskiria darbuotojus, atsakingus už nuolatinį informacijos teikimą žiniasklaidai ir visuomenei. Informacija teikiama apie būtinąsias gripo profilaktikos priemones, jų organizavimo tvarką, sveikatos priežiūros paslaugų teikimo tvarką sergantiems.

39. Savivaldybės ESOC užtikrina informacijos pasikeitimą tarp institucijų, nepriklausančių sveikatos sistemai.

40. Informacijai apie gripo pandemiją skleisti turi būti panaudotos visos įmanomos informavimo priemonės ir šaltiniai (Šilalės rajono savivaldybės interneto svetainė www.silale.lt, Šilalės rajono savivaldybės laikraštis ir kt.).

41. Šilalės rajono savivaldybės visuomenės sveikatos biuras, NVSC Šilalės skyrius ir VMVT Klaipėdos apygarda privalo nuolat teikti informaciją visuomenei ir sveikatos priežiūros specialistams apie gripo pandemijos plitimą ir jo riziką žmonėms.

**X SKYRIUS**

**BAIGIAMOSIOS NUOSTATOS**

42. Tai, kas nereglamentuota Plane, sprendžiama taip, kaip numatyta Lietuvos Respublikos teisės aktuose.

43. Šilalės rajono savivaldybės administracija kartu su NVSC Šilalės skyriumi, atsižvelgdami į Plano atsakingų vykdytojų pateiktas pastabas ir pasiūlymus bei teisės aktų pakeitimus, kasmet organizuoja Plano peržiūrėjimą ir prireikus jį atnaujina.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Šilalės rajono savivaldybės pasirengimo

 gripo pandemijai plano

 1 priedas

**GRIPO PROFILAKTIKOS IR KONTROLĖS PRIEMONĖS**

**I SKYRIUS**

**BENDROSIOS NUOSTATOS**

1. Gripo profilaktikos ir kontrolės priemonės:

1.1. darbuotojų informavimas gripo profilaktikos ir kontrolės klausimais;

1.2. darbuotojų skiepijimas sezoninio ir pandeminio gripo vakcina;

1.3. gripo profilaktika antivirusiniais vaistais.

**II SKYRIUS**

**DARBUOTOJŲ INFORMAVIMAS GRIPO PROFILAKTIKOS**

**IR KONTROLĖS KLAUSIMAIS**

2. Darbuotojai turi būti supažindinti su įstaigos pasirengimo gripo pandemijai planu.

3. Darbuotojai turi būti susipažinę su gripo plitimo būdais ir apsisaugojimo nuo jo plitimo priemonėmis.

4. Darbuotojai turi būti skatinami skiepytis nuo sezoninio gripo, o kai įmanoma – ir nuo pandeminio gripo.

5. Į komandiruotes vykstantiems darbuotojams rekomenduotina būti susipažinusiems su tų šalių ar vietovių, į kurias vykstama, gripo epidemiologine situacija.

6. Darbuotojai turi būti raginami darbo vietose turėti asmens higienos reikmenų (servetėlių, priemonių rankoms plauti).

7. Įstaigos skelbimų vietose rekomenduojama pateikti atmintines, rašytinės ar vaizdinės medžiagos kosėjimo ir čiaudėjimo etiketo, rankų higienos, saugaus atstumo laikymosi ir kitos informacijos gripo prevencijos klausimais.

8. Darbuotojai turi būti informuoti, kaip elgtis susirgus gripu.

9. Įstaigos pasirengimo gripo pandemijai plane (priemonių plane) turi būti numatyti asmenys, atsakingi už darbuotojų informavimą.

**III SKYRIUS**

**DARBUOTOJŲ SKIEPIJIMAS SEZONINIO IR PANDEMINIO GRIPO VAKCINA**

10. Skiepijimas sezoninio ir pandeminio gripo vakcina – svarbi prevencijos priemonė.

11. Skiepijimas sezonine gripo vakcina sumažina dvigubos (sezoninio ir pandeminio gripo viruso atmainos sukeltos) infekcijos galimybę. Įrodyta, kad skiepijimas sezonine gripo vakcina mažina gripo komplikacijų skaičių, todėl tikslinga skatinti darbuotojų skiepijimą sezonine gripo vakcina.

12. Įstaigos sudaro ir kasmet iki rugsėjo mėnesio atnaujina darbuotojų, sutinkančių skiepytis nuo sezoninio ir pandeminio gripo, sąrašus. Šie sąrašai pridedami prie įstaigos pasirengimo gripo pandemijai plano (priemonių plano).

13. Rekomenduojama iš anksto sudaryti su asmens sveikatos priežiūros įstaigomis sutartis dėl darbuotojų skiepijimo įstaigos lėšomis.

**IV SKYRIUS**

**GRIPO PROFILAKTIKA ANTIVIRUSINIAIS VAISTAIS**

14. Gripo profilaktika antivirusiniais vaistais paprastai taikoma asmenims, kurių dėl alergijos gripo vakcinai ar kitų priežasčių negalima paskiepyti, taip pat asmenims, kurie priklauso šioms grupėms:

14.1. medicinos pagalbą teikiantys darbuotojai, turėję ar galintys turėti sąlytį su įtariamais sergant ar sergančiais pandeminiu gripu pacientais;

14.2. suaugusieji ir vyresni nei 6 mėn. vaikai, sergantys lėtinėmis širdies ir kraujagyslių, plaučių ligomis, medžiagų apykaitos arba (ir) inkstų ligomis arba (ir) kuriems yra nustatyta imunodeficitinė būklė;

14.3. vyresni nei 6 mėn. vaikai, nuolat vartojantys aspiriną;

14.4. asmenys, slaugomi globos ir slaugos įstaigose, bei šių įstaigų darbuotojai;

14.5. 65 m. ir vyresni asmenys;

14.6. darbuotojai, kuriems pasireiškė gripo požymiai (socialiniai darbuotojai ir būtinuosius poreikius užtikrinančių įstaigų – energijos (elektros ir šilumos), geriamojo vandens tiekimo, priešgaisrinės apsaugos ir gelbėjimo, policijos patrulinių tarnybų – darbuotojai);

14.7. Nėščiosios.

15. Įstaigos pageidaujančios savo lėšomis įsigyti darbuotojų profilaktikai skiriamų antivirusinių vaistų, sudaro darbuotojų, kurie sutinka, kad jiems ši profilaktika būtų taikoma, sąrašus. Šie sąrašai pridedami prie įstaigos pasirengimo gripo pandemijai plano (priemonių plano).

16. Esant galimybei, įstaigos kaupia savo darbuotojų profilaktikai skirtų antivirusinių vaistų atsargas.

17. Dėl vaistų vartojimo gripo profilaktikai būtina pasitarti su gydytoju arba vaistininku.

\_\_\_\_\_\_\_\_\_\_\_\_\_\_\_\_\_

 Šilalės rajono savivaldybės pasirengimo

 gripo pandemijai plano

 2 priedas

**GRIPO VIRUSO PLITIMĄ RIBOJANČIOS PRIEMONĖS**

**I SKYRIUS**

**BENDROSIOS NUOSTATOS**

1. Gripo viruso plitimą ribojančios priemonės:

1.1. kosėjimo ir čiaudėjimo etiketo bei rankų higienos laikymasis;

1.2. saugaus atstumo laikymasis;

1.3. asmeninių apsaugos priemonių naudojimas;

1.4. tinkamas elgesys susirgus gripu.

**II SKYRIUS**

**KOSĖJIMO IR ČIAUDĖJIMO ETIKETO**

**BEI RANKŲ HIGIENOS LAIKYMASIS**

2. Gripo virusas paprastai plinta oro lašeliniu būdu. Čiaudint ar kosint susidarantys lašeliai patenka ant virusui imlių žmonių viršutinių kvėpavimo takų gleivinės. Užkratas taip pat gali būti perduodamas per kontaktą su kvėpavimo takų išskyromis (pvz., liečiant daiktus arba paviršius, kuriuose yra virusas, ir po to liečiant savo akis, nosį ar burną).

3. Suaugusieji paprastai gali užkrėsti kitus žmones vieną dieną prieš gripo simptomų pasireiškimą ir iki penkių dienų nuo simptomų pradžios. Vaikai gali užkrėsti kitus dešimt ir daugiau dienų nuo simptomų atsiradimo.

4. Kosėjimo ir čiaudėjimo etiketas bei rankų higiena – paprastos ir efektyvios priemonės, sumažinančios gripo viruso plitimą.

5. Kosėjimo ir čiaudėjimo etiketo taisyklės:

5.1. kosint ar čiaudint, būtina užsidengti burną ar nosį su nosine (geriau vienkartine), nusisukti;

5.2. jei nosinės nėra – kosėti ar čiaudėti į drabužius, kurie nekontaktuos su atvira ranka ir veiks kaip oro filtras (į alkūnės linkį, skverną);

5.3. neužsidengti burnos ar nosies delnu;

5.4. nosiai valyti ar išsišnypšti naudoti vienkartines nosines, jas panaudojus išmesti į šiukšlių dėžę ir nedelsiant nusiplauti rankas;

5.5. nekosėti ir nečiaudėti kitų žmonių draugijoje – išeiti į kitą vietą;

5.6. neiškvėpti oro į kito žmogaus pusę;

5.7. vengti kontakto su didelės gripo komplikacijų rizikos grupės žmonėmis: mažais vaikais, nėščiosiomis, pagyvenusiais ligotais žmonėmis;

5.8. sveikas asmuo, atsidūręs kito asmens kosėjimo ar čiaudėjimo zonoje, turėtų nuo jo pasitraukti, trumpai sulaikyti kvėpavimą.

6. Rankų higienos taisyklės:

6.1. plauti rankas kuo dažniau;

6.2. plauti rankas prieš valgį;

6.3. plauti rankas palietus galbūt užkrėstą daiktą;

6.4. vengti liesti durų rankenas, turėklus ir kitus daiktus, kurie galėjo būti liečiami kitų žmonių;

6.5. vengti kontakto su daiktais, kuriais keičiamasi (pinigais, bilietais ir kt.): mūvėti pirštines, atsiskaityti taip, kad nereikėtų grąžos, atsiskaityti mokėjimo kortele, naudotis ne vienkartiniais, o daugkartiniais transporto bilietais;

6.6. palietus galbūt užkrėstą daiktą, neliesti rankomis savo nosies ar burnos, netrinti akių;

6.7. jei rankos suterštos kvėpavimo takų išskyromis, jos plaunamos muilu ir vandeniu;

6.8. jei nėra galimybės nusiplauti rankų, jas galima valyti rankų antiseptiku.

7. Įstaigoje prie kriauklių (praustuvų) turi būti rankų plovimo priemonių.

8. Kuo dažniau vėdinti ir valyti patalpas.

**III SKYRIUS**

**SAUGAUS ATSTUMO LAIKYMASIS**

9. Didžiausią galimybę užsikrėsti gripu turi žmonės, esantys iki 1 metro atstumu nuo sergančio gripu asmens. Todėl reikia kiek įmanoma stengtis, kad darbuotojai laikytųsi didesnio nei 1 m atstumo vieni nuo kitų.

10. Gripo pandemijos sąlygomis tikslinga riboti susirinkimų ir asmeninių susitikimų skaičių, pirmenybę teikti bendravimui telefonu ir kitomis ryšio priemonėmis. Patartina vengti rankų paspaudimų, bučinių, kitų fizinių kontaktų, socialinių ir religinių ritualų, kurių metu liečiamasi prie kitų žmonių arba daugelio žmonių liečiamų daiktų.

11. Darbdaviai turi sudaryti tokias darbo sąlygas, kad nėščios darbuotojos ir darbuotojai, kurie serga lėtinėmis ligomis, gripo pandemijos metu nevykdytų funkcijų, susijusių su tiesioginiu kontaktu su gripu užsikrėtusiais asmenimis.

12. Rekomenduojama darbo vietose užtikrinti saugų atstumą, o nesant galimybei naudoti atitvarų sieneles.

**IV SKYRIUS**

**INDIVIDUALIŲJŲ APSAUGOS PRIEMONIŲ NAUDOJIMAS**

13. Individualiosios apsaugos priemonės gripo pandemijos metu naudojamos vadovaujantis Valstybės valdymo institucijų, įstaigų, savivaldybių ir kitų asmenų pasirengimo gripo pandemijai planų (priemonių planų) rengimo rekomendacijų, patvirtintų Lietuvos Respublikos sveikatos apsaugos ministro 2009 m. vasario 26 d. įsakymu Nr. V-141 „Dėl Valstybės valdymo institucijų, įstaigų, savivaldybių ir kitų asmenų pasirengimo gripo pandemijai (priemonių planų) rengimo rekomendacijų patvirtinimo“, 7.5 papunktyje nurodytu teisės aktu.

14. Įstaigose, kurių veikla nesusijusi su tiesioginiu darbuotojų kontaktu su asmenimis, užsikrėtusiais gripu ar dažnais kontaktais su žmonėmis, kai atstumas tarp žmonių būna mažesnis nei 1 m, pandeminio gripo plitimo tarp darbuotojų tikimybė nėra didelė. Tačiau tokiose įstaigose rekomenduojama pasirūpinti, kad kosintys ir / ar čiaudintys asmenys dėvėtų nosį ir burną dengiančias asmens apsaugos priemones.

15. Įstaigų, kurios būtinos viešajam saugumui ir būtiniausiems visuomenės poreikiams tenkinti, darbuotojai, pagal atliekamo darbo pobūdį susiduriantys su dideliu žmonių skaičiumi, turi būti aprūpinti medicininėmis kaukėmis ir, galimybei esant, daleles filtruojančiais respiratoriais su 95 proc. ar didesnio efektyvumo filtru. Respiratoriai turi atitikti LST EN 143 ir LST EN 149 reikalavimus, o medicininės kaukės – LST EN 14683 reikalavimus.

16. Darbdaviai turi užtikrinti, kad darbuotojai, kurie turi kontaktą su šiukšlėmis ar kitomis medžiagomis, kuriose gali būti panaudotų nosinių, servetėlių ar kitų asmens higienos priemonių, gripo pandemijos metu minėtas medžiagas tvarkytų dėvėdami apsauginius akinius, medicininę kaukę ir mūvėdami gumines pirštines. Patartina naudoti ir kitas apsaugos priemones (veido skydelius, kaklo uždangas), taip pat įrankius, kurie leidžia išvengti rankų kontakto su tvarkomomis medžiagomis.

17. Įstaigos privalo turėti tokį individualiųjų apsaugos priemonių kiekį, kad jų užtektų visiems darbuotojams, kuriems jas būtina turėti pagal atliekamo darbo pobūdį. Turimų individualiųjų apsaugos priemonių sąrašas pridedamas prie plano.

**V SKYRIUS**

**TINKAMAS ELGESYS SUSIRGUS GRIPU**

18. Gripo pandemijos metu, kai gydymo įstaigos perpildytos, tikslinga, kad asmenys, kurių gyvybei pavojus negresia (ligos eiga nesunki) ir kuriems nebūtina gauti dokumentą, pateisinantį neatvykimo į darbą priežastis, gydytųsi namuose, apie susirgimą telefonu pranešę pirminės asmens sveikatos priežiūros įstaigai, prie kurios yra prisirašę, ir nesilankytų pirminės sveikatos priežiūros įstaigose, nekviestų į namus šeimos gydytojų ir greitosios medicinos pagalbos brigadų. Prireikus konsultacijos rekomenduojama kreiptis į gydymo įstaigą arba sveikatos priežiūros specialistą telefonu arba kitomis nuotolinio ryšio priemonėmis.

19. Asmenims, kuriems pasireiškė gripo simptomai, rekomenduojama:

19.1. likti namuose iki gripo simptomų pabaigos, laikytis lovos režimo;

19.2. vartoti daug skysčių (vengti turinčių alkoholio, kofeino);

19.3. nerūkyti;

19.4. nepriimti svečių;

19.5. turėti termometrą, skysčių, maisto, servetėlių ir kitų asmens higienos priemonių (rekomenduojama šiais daiktais apsirūpinti iki gripo pandemijos pradžios, paskelbus jos grėsmę);

19.6. turėti paracetamolio ar kitų vaistų, kurių sudėtyje yra acetominofeno;

19.7. dažnai vėdinti ir valyti patalpas.

20. Elgesio karščiuojant rekomendacijos:

20.1. nebūtina mažinti temperatūros vaistais, kai ji yra mažesnė nei 39 °C;

20.2. karščiuojant netikslinga stipriai apsikloti, tai sumažina kūno šilumos apykaitą;

20.3. aspirino (acetilsalicilo rūgštį) karščiuojant vartoti nerekomenduojama;

20.4. temperatūrai mažinti siūlytina vartoti vaistus, kurių sudėtyje yra acetominofeno (paracetamolį ar panašius).

21. Sergančiojo gripu namuose taikytinos infekcijos plitimo prevencijos priemonės:

21.1. kosėjimo ir čiaudėjimo etiketas bei rankų higiena;

21.2. ligonio šeimos nariai ar lankytojai po kontakto su juo turi nusiplauti rankas;

21.3. ligonis turi naudotis atskirais valgymo ir gėrimo reikmenimis.

22. Gripo pandemijos metu pacientai į pirminės asmens sveikatos priežiūros įstaigas turėtų kreiptis karščiavimui užtrukus ilgiau nei 4–5 dienas, taip pat jei jiems būtina gauti dokumentą, pateisinantį neatvykimo į darbą priežastis.

23. Dėl skubiosios medicinos pagalbos patartina kreiptis atsiradus krūtinės skausmui, dusuliui, stipriam vėmimui, sąmonės sutrikimams ar kitiems pavojingiems požymiams.

\_\_\_\_\_\_\_\_\_\_\_\_\_\_\_\_\_

 Šilalės rajono savivaldybės pasirengimo

 gripo pandemijai plano

 3 priedas

**DARBUOTOJŲ, KURIE SIRGS PANDEMINIU GRIPU, SKAIČIAUS PROGNOZAVIMO METODIKA**

1. Darbuotojų, kurie sirgs pandeminiu gripu, skaičius prognozuojamas naudojant lentelę.

*Lentelė*

**Įstaigos darbuotojų, kurie sirgs pandeminiu gripu, skaičius**

|  |  |  |  |  |
| --- | --- | --- | --- | --- |
| **Pandemijos savaitė** | **Sergančiųjų procentas** | **Sergančiųjų skaičius esant 25 % užsikrėtimo laipsniui („optimistinis“ variantas)** | **Sergančiųjų skaičius esant 30 % užsikrėtimo laipsniui (labiausiai tikėtinas variantas)** | **Sergančiųjų skaičius esant 35 % užsikrėtimo laipsniui („pesimistinis“ variantas)** |
| 1 | 0,1 | 0,03 | 0,03 | 0,04 |
| 2 | 0,2 | 0,05 | 0,06 | 0,07 |
| 3 | 0,8 | 0,20 | 0,24 | 0,28 |
| 4 | 3,1 | 0,78 | 0,93 | 1,09 |
| 5 | 10,6 | 2,65 | 3,18 | 3,71 |
| 6 | 21,6 | 5,40 | 6,48 | 7,56 |
| 7 | 21,2 | 5,30 | 6,36 | 7,42 |
| 8 | 14,3 | 3,58 | 4,29 | 5,01 |
| 9 | 9,7 | 2,43 | 2,91 | 3,40 |
| 10 | 7,5 | 1,88 | 2,25 | 2,63 |
| 11 | 5,2 | 1,30 | 1,56 | 1,82 |
| 12 | 2,6 | 0,65 | 0,78 | 0,91 |
| 13 | 1,6 | 0,40 | 0,48 | 0,56 |
| 14 | 0,9 | 0,23 | 0,27 | 0,32 |
| 15 | 0,7 | 0,18 | 0,21 | 0,25 |
| **Iš viso:** | **100** | **25** | **30** | **35** |

2. Lentelėje pateiktas sergančių darbuotojų procentas apskaičiuotas vadovaujantis Europos bendrijų Komisijos 2005 m. lapkričio 25 d. komunikate Tarybai, Europos Parlamentui, Europos Ekonomikos ir socialinių reikalų komitetui ir Regionų komitetui dėl pasirengimo gripo pandemijai ir atsako planavimo Europos bendrijoje (KOM(2005) 607 galutinis) išdėstytomis planavimo prielaidomis, pagrįstomis ankstesnių gripo pandemijų patirtimi, ekspertų nuomone ir teoriniu modeliavimu.

3. Lentelėje pateiktos pandeminiu gripu sergančiųjų skaičiaus prognozės įstaigoje, kuriame yra 100 darbuotojų. Sergančiųjų skaičius įstaigoje, kuriame yra kitas darbuotojų skaičius, apskaičiuojamas padauginus lentelėje pateiktus sergančiųjų skaičius iš koeficiento, kuris gaunamas padalijus įstaigos darbuotojų skaičių iš vieno šimto.

\_\_\_\_\_\_\_\_\_\_\_\_\_\_\_\_\_

 Šilalės rajono savivaldybės pasirengimo

 gripo pandemijai plano

 4 priedas

**pasirengimo GRIPO PANDEMIJai veiksmų PLANAS**

**pagal gripo pandemijos etapus**

|  |  |  |  |
| --- | --- | --- | --- |
| **Etapas** | **Veiksmai** | **Įgyvendinimo terminas** | **Vykdytojai** |
| **1 etapas: tarppandeminis periodas,****naujas gripo viruso potipis nenustatytas; gripo viruso potipis, sukeliantis sezoninį gripą, plinta tarp žmonių, gali būti nustatomas ir gyvūnams** | **Planavimas ir koordinavimas** |
| 1. Atliekant galimų pavojų ir ekstremaliųjų situacijų rizikos analizės peržiūrą, įvertinti gripo pandemijos pavojų ir, atsižvelgiant į atnaujintą analizę, patikslinti pasirengimo gripo pandemijai planus (priemonių planus) – ekstremaliųjų situacijų valdymo  planų sudedamąsias dalis arba jų priedus | Esant poreikiui | Šilalės rajono savivaldybės administracija (toliau – Savivaldybės administracija), Savivaldybės ESOC, ASPĮ, įstaigos |
| 2. Koordinuoti savivaldos institucijų bei asmens ir visuomenės sveikatos priežiūros įstaigų pasirengimą gripo pandemijai, propaguoti pasirengimo gripo pandemijai planavimo būtinumą ir svarbą | Kasmet | Savivaldybės ESOC, NVSC Šilalės skyrius |
| 3. Pagal kompetenciją organizuoti ir (ar) dalyvauti įvairaus tipo pratybose, skirtose pasirengti gripo pandemijai, remtis jų rezultatais tobulinant pasirengimą gripo pandemijai | Esant poreikiui | Savivaldybės ESSC, NVSC Šilalės skyrius, įstaigos |
| 4. Sudaryti antivirusinių vaistų ir asmens apsaugos priemonių atsargų rezervą.\*\* | Esant poreikiui | Savivaldybės ESOC, NVSC Šilalės skyrius |
| 5. Sukaupti būtinųjų asmens apsaugos priemonių, skirtų apsisaugoti nuo kvėpavimo takų virusinių infekcijų, atsargas pagal Būtinųjų asmens apsaugos priemonių, skirtų apsisaugoti nuo kvėpavimo takų virusinių infekcijų, sąrašą, patvirtintą Lietuvos Respublikos sveikatos apsaugos ministro 2008 m. liepos 31 d. įsakymu Nr. V-719 „Dėl Būtinųjų asmens apsaugos priemonių, skirtų apsisaugoti nuo kvėpavimo takų virusinių infekcijų, sąrašo patvirtinimo“, numatyti jų paskirstymą | Esant poreikiui | Savivaldybės administracija, Savivaldybės ESOC, ASPĮ |
| 6. Peržiūrėti turimus išteklius ir pajėgumus, reikalingus gripo pandemijai valdyti ar lokalizuoti, esant išteklių ir pajėgumų trūkumui, planuoti jų šalinimą | Kasmet | Savivaldybės administracija, Savivaldybės ESOC, NVSC Šilalės skyrius, ASPĮ |
| 7. Parengti arba peržiūrėti nacionalines rekomendacijas, kaip užtikrinti maisto saugumą, sveikatai palankią žemės ūkio praktiką ir spręsti kitas visuomenės sveikatos problemas, susijusias su infekuotais gyvūnais | Kasmet | VMVT Klaipėdos apygarda |
| **Situacijos stebėjimas ir vertinimas** |
| 8. Koordinuoti ir vykdyti nacionalinę gripo epidemiologinę priežiūrą žmonių ir gyvūnų populiacijoje naujo gripo viruso potipiui nustatyti | Esant poreikiui | NVSC Šilalės skyrius, VMVT Klaipėdos apygarda |
| 9. Vykdyti nuolatinę gripo ir ūminių viršutinių kvėpavimo takų infekcijų epidemiologinę priežiūrą, ją periodiškai vertinti ir tobulinti, išaiškinti šių ligų protrūkius ir užtikrinti institucijų bendradarbiavimą | Nuolat | NVSC Šilalės skyrius |
| 10. Vykdyti sveikatos priežiūros įstaigų pasirengimo veiklai ekstremaliųjų situacijų atvejais stebėseną | Kasmet | Savivaldybės ESOC |
| 11. Vadovautis Europos Komisijos, Europos ligų prevencijos ir kontrolės centro, Pasaulio sveikatos organizacijos ir SAM rekomendacijomis ir informacija apie gripo epidemiologinę situaciją pasaulyje, Europos Sąjungos šalyse narėse ir kitose kaimyninėse valstybėse; atitinkamai koreguoti nacionaliniame, administracinių teritorijų ir valstybės institucijų ir įstaigų pasirengimo gripo pandemijai planuose (priemonių planuose) numatytas priemones | Kasmet | Savivaldybės administracija, Savivaldybės ESOC, NVSC Šilalės skyrius, ASPĮ |
| **Prevencija ir lokalizavimas** |  |
| 12. Peržiūrėti ir prireikus atnaujinti teisės aktus ir kitus dokumentus, reglamentuojančius antivirusinių vaistų vartojimą: pvz.: (Lietuvos Respublikos sveikatos apsaugos ministro 2009 m. sausio 22 d. įsakymą Nr. V-31 „Dėl antivirusinių vaistų paskirstymo ir vartojimo stebėsenos aprašo patvirtinimo“) ir  (Lietuvos Respublikos sveikatos apsaugos ministro 2006 m. rugpjūčio 8 d. įsakymą Nr. V-681 „Dėl gyventojų grupių, kurioms gripo pandemijos metu prioriteto tvarka turi būti skiriami valstybės biudžeto lėšomis įsigyti antivirusiniai vaistai, nustatymo“) | Esant poreikiui | Savivaldybės administracija, Savivaldybės ESOC, NVSC Šilalės skyrius |
| 13.Peržiūrėti ir prireikus atnaujinti teisės aktus ir kitus dokumentus, reglamentuojančius pandeminio gripo skiepų naudojimą pvz.: Lietuvos Respublikos sveikatos apsaugos ministro 2009 m. birželio 23 d. įsakymą Nr. V-511 „Dėl Pandeminės ir prepandeminės gripo vakcinos laikymo, paskirstymo, transportavimo, skiepijimo organizavimo, skiepijimo stebėsenos tvarkos aprašo patvirtinimo“ | Esant poreikiui | Savivaldybės ESOC, NVSC Šilalės skyrius |
| 14. Didinti skiepijimo nuo sezoninio gripo apimtis | Kasmet | Savivaldybės ESOC, NVSC Šilalės skyrius, ASPĮ |
| **Sveikatos sistemos atsakas** |  |
| 15. Numatyti alternatyvias, sveikatos priežiūros sistemai nepriklausančias patalpas (mokyklos, viešbučiai ir kt.) papildomai pacientų hospitalizacijai esant dideliam pacientų srautui | Esant poreikiui | Savivaldybės administracija, ASPĮ |
| 16. Aprūpinti sveikatos priežiūros įstaigas asmens apsaugos priemonėmis | Esant poreikiui | ASPĮ |
| 17. Reguliariai organizuoti sveikatos priežiūros įstaigų darbuotojų mokymus, susijusius su gripo epidemiologine priežiūra, pasirengimu gripo pandemijai ir situacijos valdymu esant gripo pandemijai | Esant poreikiui | NVSC Šilalės skyrius |
| **Visuomenės informavimas ir keitimasis informacija** |
| 18. Iš anksto parengti informaciją platinti pagal skirtingus gripo pandemijos etapus, pritaikytą visuomenei ir įvairioms tikslinėms grupėms, teikti mokslu pagrįstą informaciją visuomenei, rizikos grupėms ir žiniasklaidai; skelbti patikimą informaciją apie gripo epidemiologinę situaciją, gripo pandemijos keliamą grėsmę ir prevencines priemones | Esant poreikiui | NVSC Šilalės skyrius |
| **2-asis etapas: gripo pandemijos pavojaus periodas, naujo potipio gripo virusas nustatytas žmonėms** | **Planavimas ir koordinavimas** |
| **Vykdyti visas priemones, numatytas ankstesniame etape** |  |  |
| 19. Užtikrinti sveikatos sektoriaus, kitų žinybų veiklos koordinavimą nustačius naujo gripo viruso potipio sukeltą gripo atvejį (-us) | Paskelbus 2-ąjį etapą | Savivaldybės ESOC, Savivaldybės administracija, NVSC Šilalės skyrius |
| 20. Konsultuotis su Pasirengimo gripo pandemijai konsultantų (mokslininkų ir specialistų) grupe, patvirtinta Lietuvos Respublikos sveikatos apsaugos ministro 2016 m. balandžio 26 d. įsakymu Nr. V-525 „Dėl Pasirengimo gripo pandemijai konsultantų (mokslininkų ir specialistų) grupės sudarymo“ | Paskelbus 2-ąjį etapą | NVSC Šilalės skyrius, Savivaldybės ESOC |
| 21. Įvertinti epidemiologinės ir epizootologinės priežiūros sistemų gebėjimą laiku nustatyti naują gripo viruso potipį žmonių ir gyvūnų populiacijose | Paskelbus 2-ąjį etapą | VMVT Klaipėdos apygarda, NVSC Šilalės skyrius |
| 22. Įvertinti sveikatos priežiūros įstaigų pasirengimą valdyti pirmuosius naujo gripo viruso potipio sukeltus susirgimų atvejus ir protrūkius | Paskelbus 2-ąjį etapą | Savivaldybės ESOC, NVSC Šilalės skyrius |
| 23. Koordinuoti pandeminio gripo viruso plitimą stabdančių priemonių organizavimą ir įvertinti jų veiksmingumą | Paskelbus 2-ąjį etapą | Savivaldybės ESOC, NVSC Šilalės skyrius |
| **Situacijos stebėjimas ir vertinimas** |  |
| **Vykdyti visas priemones, numatytas ankstesniame etape** |  |
| 24. Stebėti gripo epidemiologinę situaciją šalyje: naudojant sustiprintą gripo epidemiologinę priežiūrą ir atvejo tyrimo duomenis nustatyti pirminius pandeminio gripo atvejus, sąlytį su susirgusiais turėjusius asmenis ir geografinį ligos paplitimą (kai Lietuvoje diagnozuojami naujo gripo viruso potipio sukeliami susirgimai) | Paskelbus 2-ąjį etapą | NVSC Šilalės skyrius |
| 25. Išaiškinti gripo protrūkius žmonių ir gyvūnų populiacijose, taikyti protrūkių valdymo priemones | Paskelbus 2-ąjį etapą | NVSC Šilalės skyrius, VMVT Klaipėdos apygarda |
| **Prevencija ir lokalizavimas** |  |
| **Vykdyti visas priemones, numatytas ankstesniame etape** | Paskelbus 2-ąjį etapą |  |
| 26. Planuoti pandeminio gripo skiepų paskirstymą pasirengti masiniam žmonių skiepijimui (personalo mokymas, atitinkamų teisės aktų rengimas) | Paskelbus 2-ąjį etapą | Savivaldybės ESOC, NVSC Šilalės skyrius |
| 27. Užtikrinti gyvūnų gripo protrūkių prevencijos, kontrolės ir likvidavimo priemones bei jų taikymą gyvūnų populiacijoje | Paskelbus 2-ąjį etapą | VMVT Klaipėdos apygarda |
| 28. Taikyti rekomenduojamas gripo infekcijos plitimą ribojančias priemones. | Paskelbus 2-ąjį etapą | Savivaldybės ESOC, NVSC Šilalės skyrius, ASPĮ |
| **Sveikatos sistemos atsakas** |  |
| **Vykdyti visas priemones, numatytas ankstesniame etape** | Paskelbus 2-ąjį etapą |  |
| 29. Įvertinti sveikatos priežiūros sistemos pasirengimą izoliuoti, gydyti pavienius pacientus, užsikrėtusius naujo potipio gripo virusu | Paskelbus 2-ąjį etapą | Savivaldybės ESOC, NVSC Šilalės skyrius, ASPĮ |
| 30. Įvertinti gebėjimą nustatyti ir valdyti gripo ir ūminių viršutinių kvėpavimo takų infekcijų protrūkius asmens sveikatos priežiūros įstaigose | Paskelbus 2-ąjį etapą | Savivaldybės ESOC, NVSC Šilalės skyrius, ASPĮ |
| 31. Įvertinti sveikatos priežiūros įstaigų personalo skiepijimo nuo sezoninio gripo mastą | Paskelbus 2-ąjį etapą | NVSC Šilalės skyrius |
| 32. Įvertinti infekcijų kontrolės priemonių ir asmeninių apsaugos priemonių atsargas asmens sveikatos priežiūros įstaigose | Paskelbus 2-ąjį etapą | NVSC Šilalės skyrius, ASPĮ |
| 33. Asmens sveikatos priežiūros įstaigose vykdyti infekcijų kontrolės priemones pagal Pasaulio sveikatos organizacijos ir Europos ligų prevencijos ir kontrolės centro rekomendacijas, siekiant užkirsti kelią hospitalinių infekcijų plitimui | Paskelbus 2-ąjį etapą | ASPĮ |
| 34. Informuoti asmens sveikatos priežiūros įstaigas, globos institucijas apie gripo infekcijos kontrolės priemones | Paskelbus 2-ąjį etapą | NVSC Šilalės skyrius, Savivaldybės ESOC |
| 35. Patikrinti pasirengimo gripo pandemijai planuose numatytas visų lygių sveikatos sistemos atsako priemones, atkreipiant dėmesį į pacientų srautų valdymą ir pasirengimą masinei hospitalizacijai, pacientų izoliavimui ir gydymui | Paskelbus 2-ąjį etapą | Savivaldybės ESOC, NVSC Šilalės skyrius, ASPĮ |
| 36. Planuoti sveikatos priežiūros įstaigų darbą esant dideliam darbuotojų trūkumui | Paskelbus 2-ąjį etapą | ASPĮ |
| **Visuomenės informavimas ir keitimasis informacija** |  |
| **Vykdyti visas priemones, numatytas ankstesniame etape** |  |  |
| 37. Mokyti sveikatos priežiūros įstaigų darbuotojus, atsakingus už ryšius su visuomene, dėl informacijos skleidimo gripo pandemijos metu | Paskelbus 2-ąjį etapą | NVSC Šilalės skyrius |
| 38. Peržiūrėti ir prireikus atnaujinti Visuomenės informavimo ir keitimosi informacija tarp valstybės ir kitų institucijų planą, patvirtintą Lietuvos Respublikos sveikatos apsaugos ministro 2010 m. vasario 20 d. įsakymu Nr. V-147 „Dėl Visuomenės informavimo ir keitimosi informacija tarp valstybės institucijų plano patvirtinimo“ | Paskelbus 2-ąjį etapą | Savivaldybės ESOC, NVSC Šilalės skyrius |
| **3-iasis etapas: gripo pandemija, naujo potipio gripo viruso sukelti susirgimai sparčiai plinta žmonių populiacijoje** | **Planavimas ir koordinavimas** |  |
| **Vykdyti visas priemones, numatytas ankstesniuose etapuose** |  |  |
| 39. Metodiškai vadovauti sveikatos priežiūros įstaigoms diegiant ir vertinant atsako į gripo pandemiją priemones. | Paskelbus3-iąjį etapą | Savivaldybės ESOC, NVSC Šilalės skyrius |
| 40. Įvertinti turimus išteklius ir pajėgumus, reikalingus valdyti ar lokalizuoti gripo pandemiją ir, jei reikia, juos padidinti. | Paskelbus3-iąjį etapą | Savivaldybės ESOC |
| 41. Taikyti ir koordinuoti visas priemones, numatytas pasirengimo gripo pandemijai planuose (priemonių planuose) – ekstremaliųjų situacijų valdymo  planų sudedamosiose dalyse arba jų prieduose | Paskelbus3-iąjį etapą | Savivaldybės ESOC |
| 42. Nustatyti papildomų išteklių poreikį galimoms artėjančioms gripo pandemijos bangoms | Paskelbus3-iąjį etapą | Savivaldybės ESOC |
| **Situacijos stebėjimas ir vertinimas** |  |
| **Vykdyti visas priemones, numatytas ankstesniuose etapuose** |  |  |
| 43. Tęsti sustiprintą gripo epidemiologinę priežiūrą, siekiant iš anksto numatyti artėjančią kitą gripo pandemijos bangą | Paskelbus 4-ąjį etapą | NVSC Šilalės skyrius |
| 44. Stebėti gripo situaciją pasaulyje (skiepų, antivirusinių vaistų įsigijimo galimybės ir kt.) | Paskelbus 4-ąjį etapą | Savivaldybės ESOC, NVSC Šilalės skyrius |
| 45. Stebėti galimus pandeminio gripo epidemiologinius, virusologinius ir klinikinius pokyčius | Paskelbus 4-ąjį etapą | NVSC Šilalės skyrius, ASPĮ |
| 45. Vykdyti pandeminio gripo stebėseną ir įvertinti jo poveikį: sergamumą, mirštamumą, praleistų dėl ligos dienų skaičių, sveikatos priežiūros darbuotojų ir kitų svarbių sričių darbuotojų skaičių, sveikatos priežiūros įstaigų išteklius, lovadienius, priėmimo skyrių apkrovą, alternatyvių sveikatos priežiūros priemonių naudojimo galimybes, lavoninių talpą ir kitą susijusią statistiką | Paskelbus 4-ąjį etapą | Savivaldybės ESOC, NVSC Šilalės skyrius |
| **Prevencija ir lokalizavimas** |  |
| **Vykdyti visas priemones, numatytas ankstesniuose etapuose** |  |  |
| 46. Esant galimybei pradėti skiepyti pandeminio gripo skiepais asmenis pagal nustatytas prioritetines grupes | Paskelbus 4-ąjį etapą | Savivaldybės ESOC, NVSC Šilalės skyrius |
| **Sveikatos sistemos atsakas** |  |
| **Vykdyti visas priemones, numatytas ankstesniuose etapuose** |  |  |
| 47. Vykdyti infekcijos plitimo tarp sergančiųjų asmenų kontrolės priemones, atitinkančias naujausias Europos ligų prevencijos ir kontrolės centro ir Pasaulio sveikatos organizacijos rekomendacijas; mokyti sveikatos priežiūros įstaigų darbuotojus naudotis asmeninėmis apsaugos priemonėmis | Paskelbus 4-ąjį etapą | Savivaldybės ESOC, NVSC Šilalės skyrius |
| 48. Taikyti pasirengimo gripo pandemijai planuose (priemonių planuose) numatytų sveikatos priežiūros bei būtinųjų paslaugų teikimo priemones (nacionaliniu ir savivaldybių lygiu); stebėti sveikatos priežiūros įstaigų būklę; jeigu reikia, keisti skubios pagalbos teikimo sistemą; paskirstyti papildomus žmogiškuosius išteklius; teikti medicinines ir nemedicinines paslaugas pacientams, gydomiems alternatyviose sveikatos priežiūros sistemai nepriklausančiose patalpose (viešbučiuose, mokyklose ir kt.); teikti psichologinę ir socialinę paramą sveikatos priežiūros darbuotojams, nukentėjusiems asmenims ir bendruomenėms | Paskelbus 4-ąjį etapą | Savivaldybės ESOC, NVSC Šilalės skyrius |
| **Visuomenės informavimas ir keitimasis informacija** |  |
| **Vykdyti visas priemones, numatytas ankstesniuose etapuose** |  |  |
| 49. Atsižvelgiant į Europos Komisijos ir Europos ligų prevencijos ir kontrolės centro rekomendacijas įvertinti turimą informaciją, nuolat teikti naujausią informaciją apie gripo pandemijos plitimą paveiktose šalyse ir Lietuvoje | Paskelbus 4-ąjį etapą | NVSC Šilalės skyrius |
| **Pereinamasis laikotarpis,****4-asis etapas: rizika užsikrėsti naujo potipio viruso sukeltu gripu ir atsako priemonių poreikis mažėja.** | **Planavimas ir koordinavimas** |  |
| 50. Atlikti gripo pandemijos poveikio ir pasirengimo gripo pandemijai vertinimą (nacionaliniu, savivaldybių, įstaigų lygiu) remiantis Pasaulio sveikatos organizacijos ir Europos ligų prevencijos ir kontrolės centro rekomendacijomis ir pasirengimo gripo pandemijai planų (priemonių planų) – ekstremaliųjų situacijų valdymo planų sudedamųjų dalių arba jų priedų – įgyvendinimo rezultatais, pagal šio vertinimo rezultatus stiprinti pasirengimą gripo pandemijai | Paskelbus 4-ąjį etapą | Savivaldybės ESOC, NVSC Šilalės skyrius |
| 51. Teikti siūlymus Lietuvos Respublikos Vyriausybei, Lietuvos Respublikos ekstremalių situacijų komisijai ir kitoms valstybės institucijoms ir savivaldybėms dėl pasirengimo gripo pandemijai priemonių tobulinimo | Paskelbus 4-ąjį etapą | Savivaldybės administracija, Savivaldybės ESOC, NVSC Šilalės skyrius |
| 52. Nustatyti papildomų išteklių poreikį kitai gripo pandemijai | Paskelbus 4-ąjį etapą | Savivaldybės ESOC |
| **Situacijos stebėjimas ir vertinimas** |  |
| 53. Nustatyti epidemiologinės priežiūros ir kontrolės priemones, ruošiantis kitai gripo pandemijai | Paskelbus 4-ąjį etapą | Savivaldybės ESOC, NVSC Šilalės skyrius |
| **Prevencija ir lokalizavimas** |  |
| 54. Prireikus atnaujinti gripo profilaktikos, diagnostikos ir gydymo metodikas | Paskelbus 4-ąjį etapą | NVSC Šilalės skyrius |
| 55. Įvertinti antivirusinių vaistų veiksmingumo, saugumo ir gripo viruso atsparumo antivirusiniams vaistams duomenis, jei reikia, atnaujinti teisės aktus ir kitus dokumentus | Paskelbus 4-ąjį etapą | NVSC Šilalės skyrius |
| 56. Įvertinti skiepijimo mastą, efektyvumą ir saugumą, peržiūrėti ir, jei būtina, atnaujinti teisės aktus ir kitus dokumentus dėl pandeminio gripo skiepų naudojimo | Paskelbus 4-ąjį etapą | NVSC Šilalės skyrius |
| 57. Esant galimybei, tęsti skiepijimą pandeminio gripo skiepais vadovaujantis numatytais prioritetais ir atsižvelgiant į turimas atsargas | Paskelbus 4-ąjį etapą | NVSC Šilalės skyrius |
| **Sveikatos sistemos atsakas** |  |
| 58. Papildyti medicinines atsargas; atnaujinti ir pristatyti būtinuosius reikmenis | Paskelbus 4-ąjį etapą | Savivaldybės ESOC |
| 59. Atnaujinti planinių sveikatos priežiūros paslaugų teikimą | Paskelbus 4-ąjį etapą | ASPĮ, Savivaldybės administracija |
| 60. Peržiūrėti, atsižvelgiant į gripo pandemijos patirtį, ir atnaujinti pasirengimo gripo pandemijai planus (priemonių planus) | Paskelbus 4-ąjį etapą | Savivaldybės administracija, Savivaldybės ESOC, ASPĮ, įstaigos |
| **Visuomenės informavimas ir keitimasis informacija** |  |
| 61. Įvertinti informacijos sklaidą, apžvelgti gautą patirtį, prireikus keisti teisės aktus dėl informacijos sklaidos | Paskelbus 4-ąjį etapą | Savivaldybės ESOC, NVSC Šilalės skyrius |
|  |  |  |  |  |

\* priemonės įgyvendinimas vykdomas skyrus papildomas tikslines lėšas.

\_\_\_\_\_\_\_\_\_\_\_\_\_\_\_\_\_\_\_\_\_\_

 Šilalės rajono savivaldybės pasirengimo

 gripo pandemijai plano

 5 priedas

**ŠILALĖS RAJONO SAVIVALDYBĖS TERITORIJOJE VEIKIANČIŲ ĮSTAIGŲ**

**IR ĮMONIŲ, KURIŲ VEIKLOS TĘSTINUMAS IR FUNKCIJŲ VYKDYMAS YRA GYVYBIŠKAI SVARBUS SIEKIANT UŽTIKRINTI VIEŠĄJĮ SAUGUMĄ IR PATENKINTI BŪTINUOSIUS VISUOMENĖS POREIKIUS, SĄRAŠAS**

|  |  |  |  |
| --- | --- | --- | --- |
| **Eil. Nr.**  | **Pavadinimas** | **Įstaigos vadovo (arba atsakingo asmens) vardas, pavardė, telefono numeris**  | **Adresas** |
| 1. | Šilalės rajono savivaldybė (administracija, Savivaldybės ESOC) | Mindaugas Mikutavičius+370 605 75270 | J. Basanavičiaus g. 2-1, Šilalė, LT75138 |
| 2. | Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyrius | Elvyra Daubarienė+370 616 07697 | Lokystos g. 36, Šilalė, LT-75129 |
| 3. | Valstybinės maisto ir veterinarijos tarnybos priežiūros departamento Klaipėdos apygardos priežiūros skyrius | Egidijus Jakštas+370 686 314301879 | Dariaus ir Girėno g. 54A, Šilalė, LT-75129  |
| 4. | Viešoji įstaiga Kaltinėnų pirminės sveikatos priežiūros centas | Kornelijus Andrijauskas+370 686 31546 | Varnių g. 9, Kaltinėnų mstl., Šilalės r. sav., LT-75451 |
| 5. | Viešoji įstaiga Kvėdarnos ambulatorija | Tomas Šiaudinis+370 698 77885 | K. Jauniaus g. 2B, Kvėdarnos mstl., Šilalės r. sav., LT-75347 |
| 6. | Viešoji įstaiga Šilalės rajono savivaldybės sveikatos centro Laukuvos šeimos medicinospadalinys | Osvaldas Šarmavičius+370 698 25407 | Šilalės g. 29, Laukuvos mstl., Šilalės r. sav., LT-75408 |
| 7. | Viešoji įstaiga Šilalės rajono savivaldybės sveikatos centras | Osvaldas Šarmavičius+370 698 25407 | Vytauto Didžiojo g. 19, Šilalė, LT-75132 |
| 8. | Viešoji įstaiga Šilalės pirminės sveikatos priežiūros centras | Vida Macevičienė+ 370 686 31525 | Vytauto Didžiojo g. 19, Šilalė, LT-75132 |
| 9. | UAB „Šilalės šeimos gydytojo praktika“ | Rimanta Žąsytienė +370 449 74336 | Vytauto Didžiojo g. 19, Šilalė, LT-75132 |
| 10. | Šilalės rajono savivaldybės visuomenės sveikatos biuras | Ingrida Petravičienė+370 622 06873 | Vytauto Didžiojo g. 19, Šilalė, LT-75132 |
| 11. | UAB Pajūrio saulės klinika | Kazimieras Nausėda+370 673 14128 | Dariaus ir Girėno g. 31-3, Pajūris, mstl., Šilalės r. sav., LT-75288 |
| 12. | UAB „Medicinos namai šeimai“ | Mindaugas Klimas+370 616 05669 | Didžioji g. 25, Kaltinėnų mstl., Šilalės r. sav., LT-75451 |
| 13. | UAB Šilalės psichikos sveikatos ir psichologinio konsultavimo centras | Rimantas Augilius+370 449 74620 | Maironio g. 20A, Šilalė, LT-75136 |
| 14. | UAB „Andoka“ | Dovydas Damulis+370 601 19313 | V. Kudirkos g. 19, Šilalė, LT-75135 |
| 15. | UAB „Ambulansas“ Šilalės greitosios medicinos pagalbos stotis | Loreta Kalnikaitė+370 698 74182 | Vytauto Didžiojo g. 17, Šilalė, LT-75132 |
| 16. | Kvėdarnos parapijos senelių globos namai | Ligita Pudživelienė+370 615 52373 | Kvėdarna, Piliakalnio g. 4, Šilalės r. sav., LT-75348 |
| 17. | Kaltinėnų parapijos senelių globos namai | Gintaras Lengvinas+370 687 19447 | Kaltinėnai, Slėnio g. 3, Šilalės r. sav., LT-75453 |
| 18. | Šilalės rajono socialinių paslaugų namai | Gediminas Raudonius+370 698 19180 | Vytauto Didžiojo g. 17, Šilalė, LT-75132 |
| 19. | Tauragės apskrities vyriausiojo policijos komisariato Šilalės rajono policijos komisariatas | Audrius Lukošius+370 655 48334 | Struikų g. 5, Šilalė, LT-75124 |
| 20. | Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba | Vaidotas Kėbla(0 449) 70 122+370 639 77882 | Šilalė, Dvaro g. 3, LT-75133 |
| 21. | UAB „Šilalės vandenys“ | Remigijus Vėlavičius+370 699 59865 | Šilalė, Rytinio Kelio g. 4, LT-75122 |
| 22. | UAB „Šilalės šilumos tinklai“ | Ernestas Aušra+370 612 74 400 | Šilalė, Maironio g. 20B, LT-75136 |
| 23. | UAB „Šilalės autobusų parkas“ | Vytautas Norkus+370 616 96048 | Šilalė, Pūtvės Pilies g. 3, LT-75122 |
| 24. | UAB „Gedmina“ | Donatas Grigalis+370 679 94 774 | Vytauto Didžiojo g. Šilalė, 11A, LT-75132 |
| 25. | Šilalės rajono savivaldybės priešgaisrinė tarnyba | Evaldas Lazdauskas+370 616 22 943 | Maironio g. 20B, LT-75136 Šilalė  |
| 26. | UAB „Klinika Giedra“ | Aistė Giedraitienė+37068606065 | Žemaitės g. 2-1, Šilalė |
| 27. | Lietuvos Raudonojo Kryžiaus draugijos Klaipėdos skyrius | Jolanta Jonikienė +370 675 68475 |  |
| 28. | Vaistinės („Eurovaistinė“, „Camelia“, „Gintarinė“, „Norfos“ vaistinė, „Joninių“ vaistinė) |  | - |
| 29. | Prekybos centrai („Maxima“, IKI, „Norfa“, „Aibė“) |  | - |
| 30. | Degalinės („Baltic Petroleum“, „Saurida“, „Jozita „Milda“) |  | - |

\_\_\_\_\_\_\_\_\_\_\_\_\_\_\_\_\_

 Šilalės rajono savivaldybės pasirengimo

 gripo pandemijai plano

 6 priedas

**ŠILALĖS RAJONO SAVIVALDYBĖS PIRMINIO LYGIO ASMENS SVEIKATOS PRIEŽIŪROS ĮSTAIGOS, GALINČIOS APTARNAUTI ŠILALĖS RAJONO SAVIVALDYBĖS GYVENTOJUS GRIPO PANDEMIJOS METU**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Adresas** | **Telefono Nr.** | **El. paštas** |
| 1. | VšĮ Šilalės pirminės sveikatos priežiūros centras | Vytauto Didžiojo g. 19, Šilalė, 75132 | 0 449 74130 | info@silalespspc.lt |
| 2. | VšĮ Kvėdarnos ambulatorija | K. Jauniaus g. 2B, Kvėdarnos mstl., Šilalės r. sav., LT-75347 | 0 449 55252 | ambulatorija.kvedarna@gmail.com |
| 3. | VšĮ Kaltinėnų pirminės sveikatos priežiūros centras | Varnių g. 9, Kaltinėnų mstl., Šilalės r. sav., 75451 | 0 449 57176 | kaltinenu.ambulatorija@gmail.com |
| 4. | VšĮ Šilalės rajono savivaldybės sveikatos centro Laukuvos šeimos medicinos padalinys | Šilalės g. 29, Laukuvos mstl., Šilalės r. sav. | 0 449 56133 |  laukuva@silalesrssc.lt |
| 5. | UAB „Medicinos namai šeimai“ | Didžioji g. 25, Kaltinėnų mstl., Šilalės r. sav., 75451 | 0 449 46668 | mindaugas.klimas@medicinosnamai.lt |
| 6. | UAB „Šilalės šeimos gydytojo praktika“ | Vytauto Didžiojo g. 19, Šilalė, 75132 | 0 449 74337 | info@seimospraktika.lt |
| 7. | UAB Pajūrio saulės klinika | Dariaus ir Girėno g. 31-3, Pajūris, mstl., Šilalės r. sav., 75288  | 067767754 | pajurio.klinika@gmail.com |

\_\_\_\_\_\_\_\_\_\_\_\_\_\_\_\_\_

 Šilalės rajono savivaldybės pasirengimo

 gripo pandemijai plano

 7 priedas

**ŠILALĖS RAJONO SAVIVALDYBĖS ANTRINIO LYGIO ASMENS SVEIKATOS PRIEŽIŪROS ĮSTAIGA**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Adresas** | **Telefono Nr.** | **El. paštas** |
| 1. | VšĮ Šilalės rajono savivaldybės sveikatos centras | Vytauto Didžiojo g. 19, Šilalė, 75132 | 0 449 74235 | info@silalesrssc.lt |

\_\_\_\_\_\_\_\_\_\_\_\_\_\_\_\_\_